Lat

Datuk Mohammad Nor bin Mohammad Khalid (; laia 5 Maret 1951), labiah tanamo subagai Lat, adolah surang kartunis Malaysia. Inyo pernah mamanangan Fukuoka Asian Culture Prize pado tahun 2002.

 Kaidupan awal 
Mohammad Nor Khalid laia di Gopeng, Perak, Malaysia. Ayahnyo adolah surang pagawai Angkatan Basanjato Malaysia, dan amaknyo maurus rumah. Pado maso keteknyo, inyo bawajah bulek ("bulat"), sainggo kawan sapamainannyo manjulauaki inyo "Lat". Lat adolah anak nan paliang tuo. Adiaknyo adolah sutradara Mamat Khalid. 

Lat mulai basikolah di sabuah sakolah Melayu di kampuangnyo. Samaso ketek, inyo bapindah-pindah tampek tingga dek sebab karajo ayahnyo di militer, dan kaluarga Lat baru pindah baliak ka Perak pado 1960. Sataun salapeh tu, inyo lulus ujian sakolah Melayu khusus dan masuak Anderson School, sabuah sakolah barasrama nan babaso Inggris di Ipoh. Ayahnyo mamutusan untuak mamindahan sadoalah kaluarganyo ka Ipoh.   

Lat mulai mangambangan kamampuan seninyo sajak umua sambilan tahun. Pado tahun 1964, kartun patamonyo tabik di majalah film lokal Ipoh Majallah Filem; honornyo adolah tiket manonton bioskop. Pado akhia tahun, buku komik patamonyo Tiga Sekawan ditabikkan tdek Sinaran Brothers. Penerbit Lat mangiro baso inyo alah dewasa, dan maagiahnyo honor 25 ringgit untuak buku tu. Pado umua 17, Lat mulai manggambar Keluarga Si Mamat, nan tabik di  Berita Minggu, edisi hari Minggu koran nasional Berita Harian. Walaupun masih basikolah, Lat mandapek honor labiah dari 100 ringgit saminggu. Salapeh kelas limo sekolah manangah, nilai Lat indak layak untuak masuak kelas pasiapan kuliah, sainggo inyo mamutusan untuak manamekkan sekolah menengah sajo dan mancari karajo sabagai panggambar. Serial komiknyo muncul di Berita Minggu salamo 26 tahun. 

 Wartawan Berita Harian 
Lat pindah ka Kuala Lumpur dan mamohon posisi kartunis di Berita Harian. Walaupun indak ado lowongan, redaktur Abdul Samad Ismail manawaran inyo karajo sabagai wartawan kajahatan. Lat manarimo tawaran tu dek sebab inyo paralu karajo, dan ayahnyo pado wakatu tu sadang sakik pulo. Di sampiang karajo wartawannyo, Lat tetap manggambar kartun. Indak lamo salapeh tu, Lat dipindahan ka New Straits Times, koran induak Berita Harian. Di sinan, Lat masih bakarajo maliput kajahatan. Namun, satalah agak lamo inyo maraso indak cocok jo karajo tu, dan memutuskan untuak maunduran diri. Abdul Samad, redakturnyo, manulak paunduran diri Lat, dek sebab inyo pacayo jo kamampuan Lat.

Pada bulan Pebruari 1974, Asia Magazine nan tabik di Hong Kong manabikkan kartun Lat nan bajudul Bersunat, tradisi khitan dalam masyarakat Islam di Malaysia.  Kartun Lat dipuji dek Tan Sri Lee Siew Yee, redaktur kapalo New Straits Times. Lee maangkeknyo manjadi pangisi kolom kartun, malapor pado Samad nan kini manjadi wakil redaktur.  New Straits Times mangirimnya baraja ampek bulan di St Martin's School of Art di London, tampek nyo baraja kartun editorial ala Inggris. Pulang dari Inggris, Lat maubah kolom Scenes of Malaysian Life manjadi kartun editorial, nan populer di kalangan pambaco NST. Pado akhia tahun 1975, inyo diangkek manjadi kartunis. 

Walupun Lat tanamo dek kolom Scenes of Malaysian Life, inyo manjadi populer di saluruah Malaysia dek The Kampung Boy, buku kartun autobiografis nan tainspirasi dari kisah iduiknyo surang. Cetakan patamo buku ko, sabanyak 60,000 inggo 70,000 eksemplar, tajua dalam wakatu ampek bulan patamo. Pambaco mamuji kisah nan sadarano tantang kaidupan urang kampuang di Malaysia. Kasuksesan The Kampung Boy mambuek Lat manjadi salah satu kartunis Malaysia nan paliang tanamo.

 Karya 




























 Rujuakan 

 Sumber 





































 Pautan lua 



Kategori:Kartunis Malaysia